[{"text_idx": "#000002", "text": "Honnodd eu harweinydd, Kirsty Williams, mai ei phlaid hi yw'r unig un i wneud addewid o'r fath cyn etholiad y Cynulliad ym mis Mai."}, {"text_idx": "#000003", "text": "Mae'r Democratiaid Rhyddfrydol yn anelu at dorri maint dosbarthiadau babanod a rhoi mwy o arian i ysgolion ar gyfer disgyblion o gefndir tlotach."}, {"text_idx": "#000004", "text": "Dywedodd Ms Williams bod ei phlaid wedi gwrando ar bryderon rhieni gan ychwanegu ei bod yn amser i'r pleidiau eraill ddilyn."}, {"text_idx": "#000005", "text": "\"Os ydych yn gwerthfawrogi pwysigrwydd addysg, yna ni yw'r blaid i chi,\" meddai cyn ymweld ag ysgol yng Nghaerdydd ddydd Iau."}, {"text_idx": "#000006", "text": "\"Mae'r pum mlynedd diwethaf wedi dangos mai ni yw plaid addysg: ni yw'r unig blaid i flaenoriaethu addysg mewn trafodaethau cyllidebol, sydd wedi sicrhau dros \u00a3282m ar gyfer ein hysgolion drwy ein Premiwm Disgybl."}, {"text_idx": "#000007", "text": "\"Rydym yn cydnabod bod addysg yn hanfodol bwysig i sicrhau bod pawb yn cael dechrau teg mewn bywyd, ac er mwyn inni gael economi yn seiliedig ar sgiliau da."}, {"text_idx": "#000008", "text": "\"Dyna pam y byddwn yn clustnodi gwariant ar addysg: ar gyfer ysgolion ac addysg uwch\"."}, {"text_idx": "#000009", "text": "Mae Llafur Cymru yn addo \u00a3100m ychwanegol i wella safonau mewn ysgolion, ac i greu 100,000 o brentisiaethau \"i bobl o bob oed\"."}, {"text_idx": "#000010", "text": "Byddai'r Ceidwadwyr Cymru yn rhoi \u00a3150 miliwn o gyllid uniongyrchol ar gyfer ysgolion ac yn trawsnewid hyfforddiant athrawon."}, {"text_idx": "#000011", "text": "Mae Plaid Cymru yn dweud y bydden nhw'n creu 50,000 o brentisiaethau ychwanegol, ac yn anelu i roi hwb i ansawdd yr addysgu drwy dalu premiwm blynyddol o 10% i athrawon gyda sgiliau ychwanegol."}, {"text_idx": "#000012", "text": "Galw y mae UKIP am ddatblygu ysgolion gramadeg a galwedigaethol, gan honni y byddant yn helpu pobl ifanc abl o gefndiroedd tlotach."}, {"text_idx": "#000014", "text": "Hynt a helynt y Democratiaid Rhyddfrydol"}, {"text_idx": "#000015", "text": "26,000 i adael ysgol 'methu darllen'"}, {"text_idx": "#000016", "text": "Dolenni perthnasol ar y we"}, {"text_idx": "#000017", "text": "Prif StraeonYsgolion o Gymru yn wynebu trafferthion yn DoverPublished3 awr yn o\u0302l'Rhesymol' i newid arwyddair 'byd gwyn' eisteddfodPublished8 awr yn o\u0302lCyfraith beiciau dw\u0302r 'ddim yn mynd yn ddigon pell'Published7 awr yn o\u0302l"}, {"text_idx": "#000019", "text": "'Rhesymol' i newid arwyddair 'byd gwyn' eisteddfod"}, {"text_idx": "#000020", "text": "Cyfraith beiciau dw\u0302r 'ddim yn mynd yn ddigon pell'"}, {"text_idx": "#000022", "text": "'Rhan fach iawn o hanes Affrica ydi caethwasiaeth'"}, {"text_idx": "#000028", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000030", "text": "Cysylltwch a\u0302 niTabledi a ffonau symudolHefyd yn Gymraeg"}]